VSA oorweldig Europa vir voorsprong | Netwerk24
VSA oorweldig Europa vir voorsprong
Die VSA se Patrick Cantlay speel 'n hou tydens die 18de putjie van die vierballe by Whistling Straits in Wisconsin. Foto: Reuters
Met die Amerikaners se uitslag wat in rooi en Europa s'n in blou op die telbord by Whistling Straits in Wisconsin vertoon word, het 'n skare van sowat 40 000 meestal plaaslike ondersteuners hulself van dagbreek tot skemeraand verlustig in die tipe oorheersende vertoning deur die tuisspan wat laas in 1975 gesien is.
Deur albei sessies met 3-1 te wen, het die VSA se kaptein, Steve Stricker, se manne reeds byna halfpad tot die teiken van 14.5 punte gekom wat benodig word om die klein goue beker Sondag omhoog te hou.